《游山光寺》
宋代·洪迈

寺藏两山腹，路转百步阴。
登高试病脚，掬冷清烦襟。
败壁龛石刻，岁月不可寻。
惟应查公石，俯仰阅古今。
屋古囷枝挂。摧颓力难任。
何当咄嗟办，嗣彼钟梵音。
兴衰岂关吾，得酒且满斟。
归路有溪月，揽之醒吾心。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。